Meunye na perlee do'a meu ubat...
U aceh barat laju tateuka...
Meunye ileumee meuheut ibadat...
Samalanga tempat dayah meubanja...
Yang jak kuliah kadang meuhajat...
Laju ta intat keudeh u banda...
Nibak unsyiah sinan alamat...
Meugah hayeu that keudeh ulua...
Di awak tiro anoe di sukat...
Di awak riwat meublang saja saja...
Meunye di lamlo pembangunan pesat...
Tingoh dikarat peuluah kota...
Teuma kurukueh ureung meusapat...
Dapu meu ikat bak peugot bata...
Tanoh dum dikueh lam moto jungkat...
Raseuki meuhat ureung lam desa...
Yang peugot ade bak simpang empat...
Meurudu teupat bak laen hana...
Keuripet sare tan le soe minat...
Oh dicroh alat pakek plok akua...
Dibireun kuta kripek pisang brat...
Tapileh yang klat yang mameh pih na...
Matang glp.dua sate jieh mangat...
Cukop that nikmat watee tarasa...
Teuma ditangse bak jalan teupat...
Boh drien meu ikat didalam raga...
Dum ureung jj oh uroe aleuhat...
Jak maen siat ngen ma idara...
Tajak u gumpang meuh tajak sukat...
Raseuki mangat bak ta usaha...
Tagali lobang tapake alat...
Yang galak that that cit awak jawa...
Jazk- gampoeng droe neuh yang golom loen sebut neutamah ju beh...
¤ TADARRUZ ¤
meususon kalam bak sidroe Tuhan..
Geutanyoe insan beu tapeu indah..
Oh mate malam di uloen tuan..
Jak beud Qur'an sideh dimeunasah..
Ayat ngen ayat laju meukuran..
Ampli meu tekan volume bukah..
Ka abeh surat juz pih meu khatam..
Sigo go rakan kitab meusurah..
Riki khagura sabe na sajan..
Yang me makanan ngen ie saboh glah..
Ie tubee geuba tamah ngen timphan..
Meunye bak gob nyan hana peu tapeugah..
Yang meujaga sabe nyan keuh siraman..
Adak kupi tan mata pih teuhah..
Meukeuneng hate baca kuru'an..
Oh jula malam geutarek kasidah..
Juoh dari banda u gampoeng geu jalan..
Nyan keuh darmawan taylor nan meugah..
Geutem meujaga mic mic geutelan..
Jatah digob nyan eh poh duablah..
Teuma situnih hana pat lawan..
Peugot peureman ateuh meunasah..
Abeh geu ki'ieh ube na makanan..
Peu lom hai rakan yang peugot po'ah..
Di aduen makmur na pekerjaan..
Jak peugot jalan disampeng rumoh pojah..
Maka geu tidur tadaruz pih tan..
Dinoe digob nyan payah mengalah..
Teuma sidroe treuk sigam tungku leman..
Nye mangat makanan jak u meunasah..
Nyan keuh di aneuk rajin ngen sopan..
Hana pre sajan meujak u dayah..
Nyan keuh sekilas haba khabaran..
Dari loen tuan bg.jazk meutuah..
Meunye na mudah sinan hai rakan..
Bacuet sumbangan adak ie akua glah..
¤¤ MITA LIMENG PLOH ¤¤
Dalam uroe kha kerja bangunan..
Dak saket badan hana takira..
Demi rupia wahe e rakan..
Batee loen gulam dak ube be raya..
Meunye meuadok nyan ka pekerjaan..
Padup takaran na lam kepala..
Bak busoe teusok cit kajeut reman..
Sang tangan kanan tukang lam desa..
Nye gotoeng royong laju didepan..
Pake meteran uko uko saja..
Meunye buet borong digob yang kuran..
Diuloen tuan buruh keureuja..
Asai limeng ploh geubri bayaran..
Teutap tatahan adak puasa..
Badan meuruoh buluet dibadan..
Mumang pikiran dalam uroe kha..
Keu baje baro wate lebaran..
Silob sipasang payah tamita..
Didara baro pakat jalan jalan..
Mita sikuyan keu minyeuk honda..
Kadang aneuk kumuen dilake jajan..
Dijieh han jeut tan limeng ribe rupia..
Wate tasaleum bek soh bak tangan..
Male loen tuan payah boh muka..
Ie pohon pinang me keumak tuan..
Supaya dek intan rumeh bahgia..
Bek rasa alang wate kunjongan..
Bacuet makanan ken payah taba..
Seumoga sehat jiwa ngen badan..
Beuteutap iman beutrok puasa..
Adak pih hek that kerja bangunan..
Doa bak Tuhan beu ek loen saba..
** BAK IBADAT **
Kafe kota disumah patoeng..
Kafe gampoeng disumah tika..
Kadeuh nyata wate ta hitoeng..
ALLAH disanjoeng dituri hana..
Nibak seumayang ta eu cot punggoeng..
Padahai lutoeng ateuh musalla..
Beu taturi Tuhan wahe gam bakoeng..
Tanyoe meunyawoeng hanyalah hamba..
Iktikeud limeng ploh tasak lam jantoeng..
Tasok ija kroeng udayah tateuka..
Tauhid tapeuroh ilme ta aroeng..
Tatuju langsoeng keu ALLAH taala..
Breuh dalam umpang tatoeb keu tupoeng..
Tapakek lusoeng haloh lagoina..
Wate taseumayang meubek na eumboeng..
Wahe rakan loen peujuoh ria..
Laksana tajak keudeh lhok niboeng..
Atawa u gudoeng laju tateuka..
Bak talangkah tapak tujuan bek puntoeng..
Dak muto tutoeng kusyuek ta bina..
Jazk- syahadat bek tuwo rakan beh..
**NGAKU NGOEN**
Keu ureung yang ngaku seubagoe teman..
Yang ka bri saran lam loen meucinta..
Wate tameusu bek saket perasaan..
Uloen ingatkan bek mita peukara..
Bek tapeusama ngen mantan mantan..
Dak cantek rupawan nyan kabeh masa..
Dinoe lam dada mandum perasaan..
Kaloen curahkan keu dx mawar nita..
Memang dx mawar le that kekurangan..
Tapi bak loen tuan cukop sempurna..
Hana pat tawar ngen laen dum intan..
Keupeu teuh badan nye seunang hana..
Dinoe loen lake bak gata rakan..
Bek le tameu urusan jak ho yang suka..
Karna nye male loen meubacuet tan..
Loen peugot pilihan bukoen keu rupa..
Tapi bak agama kadeungen iman..
Serta pemikiran leubeh dewasa..
Leumpah loen suka bak kesabaran..
Ngen keiklasan uloen geu cinta..
Sabe geuturoet yang loen ucapkan..
Juoh ngen sajan tetap setia..
Muka hantoem kroet dak na permasalahan..
Ngen rahmat Tuhan insyaAllah kamoe bahgia..
Jazk- hai ngen meutuah paleh, bek kapeubroek hubungan loen beh, karna loen ka :
--- kabeh kerja ---
biet hana
rugoe uloen keureuja...
tingoh puasa mita raseuki...
sikureung blah uroe uloen usaha...
adak uroe kha hana peduli...
dak ureug laen hana puasa...
teutap loen jaga rukoen islami...
karna hai polem nyan yang utama...
biet hana guna nye ta tinggali...
jeut buka buku kabeh keureuja...
tajak ploh punca serta cok gaji...
asai bek karu bak peuputoh harga...
seunang lagoina keureuja geubi...
bajee siluweu kajeut jak mita...
laju tateuka u burnuen citi...
meunye peng haleu mangat beulanja...
puas teurasa didalam hati...
teuma di hp kajeut tatuka...
merek nokia payah taganti...
han ek tapike le hp china...
hana dibaca lagu mp tri...
meunye na lubeh dua neuk rupia...
oh uroe raya jak perli perli...
asai dalam keh oen mirah meubanja...
keu minyeuk honda tan tapeduli...
syukur loen ucap keu allah
taala...
sabe loen pinta doa bak rabbi...
yang ka geubri sehat tuboh ngen jiwa...
jadi sehingga kana raseuki...
jazk- alhamdulillah ya allah ka ek
loen ibadat ngoen hareukat bak buleun punoh rahmat nyoe
# seunang_that_hate
Demikian Panton Aceh yang dapat kami sajikan. Ikuti terus update pantun-pantun dari kami. Lihat juga panton Aceh lainnya:
Pantunseribu.blogspot.com juga menyajikan pantun dengan berbagai bahasa yang hidup di tatar Nusantara.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bug_Latn ace_Latn ace_Latn knc_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn tum_Latn ace_Latn bjn_Latn ace_Latn ace_Latn ace_Latn ace_Latn ace_Latn bug_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn bug_Latn lin_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sot_Latn ace_Latn ace_Latn ace_Latn ace_Latn ace_Latn mlt_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn min_Latn ace_Latn sun_Latn ace_Latn ace_Latn ace_Latn ace_Latn ace_Latn som_Latn ace_Latn ace_Latn sun_Latn hau_Latn ace_Latn ace_Latn ind_Latn zsm_Latn